شه‌فه‌ق نيوز/ سيرغى سوبيانين سه‌رۆك شاره‌وانى پايته‌خت رووسى وت: گه‌رده‌لويل وه‌رفروارين له‌ مۆسكۆ بويه‌سه‌ هووكار كوشيان دويه‌تيگ و زه‌خمدار بوين 12 كه‌س.
له‌ى باوه‌ته‌و، ئاژانس فرانس پرێس له‌ زووان سوبيانين وت: شماره‌ى كوشياگ و زه‌خمداره‌يل له‌ئاكام ئه‌و گه‌رده‌لويله‌ ره‌سيه‌ 13 كه‌س و دكتۆره‌يل له‌ قوتاركردن گيان ئه‌و دويه‌ته‌ سه‌رنه‌كه‌فتنه‌.
جى باسه‌، ئاژانسه‌گه‌ هه‌ميش وت: ئه‌و گه‌رده‌لويله‌ ك سورعه‌تى ره‌سيه‌ 90كم له‌ سه‌عاتيگ بويه‌سه‌ هووكار شكانن سه‌دان دار له‌ مۆسكۆ و په‌كخستن ده‌يان گه‌شته‌يل ئاسمانى له‌ ته‌ياره‌خانه‌يل ئه‌و وڵاته‌و.
